Държавен вестник, бр. 13, 2026 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  13
с чл. 26, ал. 1 и 2 от Закона за Българската 
народна банка, валутата на Република България 
е еврото, а емисионната дейност се осъществява 
при спазване на правото на Европейския съюз.
След като в чл. 1 от Решение (ЕС) 2025/1407 
на Съвета от 8 юли 2025 г. относно приемането 
на еврото от България е прието, че България 
изпълнява необходимите условия за приемане 
на еврото и дерогацията, посочена в чл. 5 от 
Акта за присъединяване от 2005 г. се отменя, 
считано от 1 януари 2026 г., за държавата 
членка няма правно основание, съдържащо 
се в ДФЕС, да поиска удължаване на срока 
на дерогацията.
3. Смятам, че Народното събрание при при­
емане на решение на основание чл. 84, т. 5 от 
Конституцията по постъпило предложение за 
произвеждане на национален референдум от 
субект, определен в чл. 10, ал. 1, т. 2 от Закона 
за прякото участие на гражданите в държавната 
власт и местното самоуправление, въз основа 
на политическа управленска дискреция може 
да не приеме или да приеме направеното пред­
ложение, като преценява дали въпросите са с 
национално значение и дали са от неговата 
компетентност. Разпоредбата на чл. 84, т. 5 
от Конституцията определя изключителната 
компетентност на Народното събрание да при­
ема решение за произвеждане на национален 
референдум, чрез което то да изрази волята си 
за произвеждането му по поставения въпрос, 
без да се произнася по този въпрос, което не 
изключва обсъждането му. Народното събрание 
чрез реализиране на представителната власт 
осъществява правно регулиращата дейност на 
държавата като управленска дейност. Волята 
на различни парламентарни мнозинства през 
годините, обективирана в посочените по-горе 
актове, както и в актовете на изпълнителната 
власт и на Българската народна банка, е била 
насочена към въвеждането на еврото, отпадане 
на дерогацията и участие в Евросистемата. 
От датата на влизането в сила на новия Закон 
за Българската народна банка – 1.01.2026 г., и 
свързаните с въвеждането на еврото в Бъл­
гария други нормативни актове по съобразен 
с правото на Европейския съюз нов начин с 
валидни правни норми се уреждат обществе­
ните отношения, свързани с валутата на Ре­
публика България. Властническите актове са 
основни юридически факти от категорията на 
юридическите действия на публичното право 
и с проявлението им настъпват предвидените 
от тях правни последици. Към момента на 
разглеждането на делото от Конституционния 
съд с влизането в сила на законовите актове от 
националното право и актовете на Съвета на 
Европейския съюз началната дата като елемент 
от срока за въвеждане на еврото е настъпила и 
паричните отношения с обект еврото се уреж­
дат според действащите нормативни актове. 
Конституционен съдия: 
Сашо Пенов
474
МИНИСТЕРСКИ СЪВЕТ
ПОСТАНОВЛЕНИЕ № 20
ОТ 29 ЯНУАРИ 2026 Г.
за изменение и допълнение на Постановление 
№ 283 на Министерския съвет от 2021 г. за 
приемане на Списък на професионални на­
правления и защитени специалности по чл. 95, 
ал. 7, т. 8 от Закона за висшето образование 
(обн., ДВ, бр. 70 от 2021 г.; изм. и доп., бр. 68 
от 2022 г. и бр. 47 от 2025 г.)
МИНИСТЕРСКИЯТ СЪВЕТ
П О С Т А Н О В И :
§ 1. В приложение № 1 към чл. 1 се правят 
следните изменения и допълнения:
1. В т. I „Професионални направления“ се 
добавя ред 8:
„
8.
5.9
Металургия
“
2. В т. II „Защитени специалности“ ред 25 
„Металургия – на ОКС „бакалавър“ и на ОКС 
„магистър“ след придобита ОКС „бакалавър“ 
се заличава.
Преходни и заключителни разпоредби
§ 2. Параграф 1 се прилага за студентите, 
приети в първи курс от учебната 2025/2026 
година в рамките на броя по чл. 9, ал. 3, т. 6, 
буква „а“ от Закона за висшето образование.
§ 3. Студентите, приети за обучение преди 
учебната 2025/2026 година, продължават да 
се обучават по досегашните условия и ред.
Министър-председател: 
Росен Желязков
Главен секретар на Министерския съвет: 
Габриела Козарева
549
ПОСТАНОВЛЕНИЕ № 21
ОТ 29 ЯНУАРИ 2026 Г.
за изменение и допълнение на нормативни 
актове на Министерския съвет
МИНИСТЕРСКИЯТ СЪВЕТ
П О С Т А Н О В И :
§ 1. В Постановление № 64 на Минис­
терския съвет от 2016 г. за условията и реда 
за утвърждаване на броя на приеманите за 
обучение студенти и докторанти в държавните 
висши училища и за приемане на Списък на 
приоритетните професионални направления и 
на Списък на защитените специалности (обн., 
ДВ, бр. 26 от 2016 г.; изм. и доп., бр. 69 от 
2016 г., бр. 24 и 66 от 2017 г., бр. 19 от 2018 г., 
бр. 10 и 55 от 2019 г., бр. 9 и 96 от 2020 г., бр. 20 
и 87 от 2021 г., бр. 95 от 2022 г., бр. 41 и 72